text: Uheld spærrede motorvej i begge retninger
  21 februar 2018 kl. 08.44
  Et uheld i morgentrafikken onsdag mellem Korskroen og Bramming spærrede Esbjerg-motorvejen i begge retninger. 
  En personbil havnede oppe på midterautoværnet, og derfor blev trafikken i begge retninger påvirket. Uheldet er sket i retningen mod Esbjerg mellem afkørsel 72 Bramming og 73 Korskro. Ingen personer er kommet noget alvorligt til.
  Trafikken bliver ledt forbi uheldet via nødsporet, og Vejdirektoratet melder om kø på stedet.
  I et tweet opfordrer politiet trafikanterner til at være opmærksomme og vise hensyn.
  Esbjerg MTV E20 er igen farbar i begge retninger. Der foregår reparation af autoværn, så tavlevogn er stadig på stedet. #politidk
  
  Færdselsuheld på Esbjerg MTV E20 ved Bramming afk. Uheld både i øst- og vestgående spor. Trafikale problemer i begge retninger. Vis hensyn og vær opmærksom. P.t. ikke yderligere info. #politidk
  
  